Wara diskussjonijiet li taw il-frott mal-Parlament Ewropew, il-President elett Ursula von der Leyen qablet li tagħmel diversi aġġustamenti rigward l-ismijiet tal-portafolli tal-Kummissarji futuri. B'mod partikolari, il-portafoll tal-Kummissarju nnominat Nicolas Schmit se jkun jismu “Impjiegi u Drittijiet Soċjali”. Il-portafoll tal-Viċi-President innominat Margaritis Schinas se jkun jismu “Promozzjoni tal-Istil ta' Ħajja Ewropew”. U l-portafoll tal-Kummissarju nnominat Virginijus Sinkevicius se jkun jismu “Ambjent, Oċeani u Sajd”. Barra minn hekk, il-President elett assenjat lill-Kummissarju nnominat Paolo Gentiloni r-responsabbiltà għall-koordinazzjoni tal-implimentazzjoni tal-Għanijiet ta' Żvilupp Sostenibbli fil-kuntest tas-Semestru Ewropew.